Lav et referat af nedenstående tekst:

Tekst:
Sommerferien lakker mod enden. En noget anderledes juli end de seneste år med masser af regn. Men det dårlige vejr har alligevel ikke skræmt danskerne fra at bevæge sig ud i det nordjyske ferieland og ind i sommerhusene i år. 2024 kan dog være en helt anden historie. - Det har været en sæson, som er præget af, at folk booker med kortere varsel. Og man kan også godt se, at det sommervejr, som vi har lige nu, ikke er det bedste. Det påvirker det ophold, man får heroppe. Folk har drømt om solskin, og så kommer de til lidt blandet vejr, siger administrerende direktør hos feriehusudlejningsbureauet Sol og Strand, Per Dam. Men nogle af dem, som ikke lader sig påvirke af regn og blæst er familien Vaamonde fra København. De seneste 15 år har de besøgt den nordjyske ferieby Blokhus, og i år er ikke en undtagelse. - Det gør vi hvert år. Så holder vi ferie, og så er vi heroppe hvert eneste år. Ihvertfald dem, der kan, fortæller Malene Vaamonde. I disse dage er hun afsted med sin mor, søster og søn, mens hendes datter kommer mandag. Med regnen siler ned ad vinduerne, nyder de kvalitetstiden med hinanden. Her har vejret ikke den store betydning. - Vi har da holdt øje med det hjemmefra og set, at det nok ikke bliver et stabilt højtryk, men det er ikke noget, som gør, at vi ændrer planer overhovedet, fortæller hun. I stedet har de husket ekstra strikketøj, bøger og varme trøjer. - Vi kan sagtens finde ud af at hygge os. Regnfulde konsekvenser Sommeren 2022 var for hele feriebranchen et rekordår i udlejning af sommerhuse, og allerede nu er 2023 næsten på niveau med et udsving på cirka et procent. - Vi har haft udsolgt, så vi er selvfølgelig rigtig rigtig glade for det, men jeg tror, at vores gæster har lavet nogle andre ting, end de havde drømt om, fortæller Per Dam. Men fortsætter den sjaskvåde juli måned frem, så kan det få konsekvenser for sommerhusudlejningen næste år. - Hvis der har været en rigtig god sommer, så påvirker det positivt året efter. Har der været en sommer, hvor der har været noget vådt, så påvirker det selvfølgelig også - bare negativt. Så vi håber og hepper på, at det bliver en rigtig fin august og september med godt vejr. Så skal det også nok blive godt næste år, siger Per Dam. Hos familien Vaamonde er en ting ihvertfald sikkert. De kommer tilbage - regn eller ej. - Vi skal herop en uge eller to, det er helt sikkert, slutter Malene Vaamonde.

Referat:
Juli har været en af de mest regnfulde nogensinde. Det kan få konsekvenser for feriehusudlejningen til næste år.